ΑΠΟΦΑΣΕΙΣ
Αριθμ. 12451
Εξουσιοδότηση υπογραφής «Με εντολή Περιφερειάρχη» στον Προϊστάμενο της Διεύθυνσης
Αγροτικής Οικονομίας της Περιφερειακής Ενότητας Καρδίτσας, καθώς και τους Προϊσταμένους
Τμημάτων της ανωτέρω Υπηρεσίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 3, 113, 114, της περ. ιγ
της παρ. 1 του άρθρου 159 και του άρθρου 186 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης-Πρόγραμμα Καλλικράτης» (Α’87).
2. Τις διατάξεις του άρθρου 40 της υπ’ αρ. 15840/156612
απόφασης του Συντονιστή Αποκεντρωμένης Διοίκησης
Θεσσαλίας και Στερεάς Ελλάδας «Εγκριση της υπ’ αρ.
146/2018 (ορθή επανάληψη) περί ολικής τροποποίησης επικαιροποίησης του π.δ. 129/2010 «Οργανισμός της
Περιφέρειας Θεσσαλίας» (Α’ 222) όπως ισχύει» (Β’ 4788).
3. Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’ 45).
4. Τις διατάξεις της περ. β της παρ. 2 του άρθρου 7
του ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131).
5. Την ανάγκη απλούστευσης των διαδικασιών για
ταχύτερη διεκπεραίωση των υπηρεσιακών θεμάτων,
καλύτερη εξυπηρέτηση των πολιτών και διασφάλιση
της αποδοτικής και εύρυθμης λειτουργίας της Διεύθυνσης Αγροτικής Οικονομίας της Περιφερειακής Ενότητας
Καρδίτσας της Περιφέρειας Θεσσαλίας, αποφασίζουμε:
Ι. Εξουσιοδοτούμε τον Προϊστάμενο της Διεύθυνσης
Αγροτικής Οικονομίας της Περιφερειακής Ενότητας Καρδίτσας της Περιφέρειας Θεσσαλίας να υπογράφει ‘Με
εντολή Περιφερειάρχη’ διοικητικά έγγραφα, αποφάσεις
και πράξεις, που αφορούν τα παρακάτω:
1. Εισηγήσεις και γνωμοδοτήσεις προς τα όργανα και
τις καθ’ ύλην αρμόδιες οργανικές μονάδες της Περιφέρειας Θεσσαλίας για θέματα αρμοδιότητάς τους.
2. Τον έλεγχο της καταλληλότητας εγκαταστάσεων
τυποποίησης-μεταποίησης αγροτικών προϊόντων φυτικής παραγωγής, εφαρμογής της οινικής νομοθεσίας σε
οινοβιομηχανίες ως προς την παραγωγή, διακίνηση και
εμπορία οινικών προϊόντων, αδειοδότηση οινοποιείων
καθώς και προδιαγραφών οίνων ΠΟΠ και ΠΓΕ.
3. Την εφαρμογή του προγράμματος επισκοπήσεων
εχθρών και ασθενειών καραντίνας.
4. Την εφαρμογή του προγράμματος γεωργικών
προειδοποιήσεων.
5. Την τήρηση μητρώου εγγραφής παραγωγών, διακινητών, εξαγωγέων, εισαγωγέων φυτών, φυτικών προϊό-
ντων και των ενώσεων αυτών σε επίπεδο περιφερειακής
ενότητας με βάση το αντίστοιχο μητρώο που τηρείται
στο Υπουργείο Αγροτικής Ανάπτυξης και Τροφίμων.
6. Την καταχώρηση των μονάδων τροφίμων οικοτεχνικής παρασκευής στο Κεντρικό Ηλεκτρονικό Μητρώο
Οικοτεχνίας.
7. Την εκπλήρωση αρμοδιοτήτων του Ενδιάμεσου
Φορέα Διαχείρισης Επιχειρησιακών Προγραμμάτων της
Περιφέρειας Θεσσαλίας για το Πρόγραμμα Αγροτικής
Ανάπτυξης.
8. Την εφαρμογή του Μέτρου «Συμμετοχή των γεωργών στην ποιότητα των τροφίμων».
9. Την εφαρμογή του Μέτρου «Εγκατάσταση Νέων
Γεωργών».
10. Τη χρήση κατά παρέκκλιση πολλαπλασιαστικού
υλικού στη βιολογική γεωργία.
11. Την αναγνώριση οργανώσεων και ομάδων παραγωγών φυτικής και ζωικής παραγωγής και τον έλεγχο
των επιχειρησιακών τους προγραμμάτων για χορήγηση
ενισχύσεων για τη βελτίωση της ποιότητας και της εμπορίας των προϊόντων της παραγωγής τους.
12. Την διαδικασία επιδότησης επιτοκίου δανείου για
αγορά γεωργικής γης και επιδότησης αμοιβής μηχανικού
για αγροτικές κατασκευές (ν. 2520/1997).
13. Την ιδιότητα αγρότη, νέου αγρότη, νεοεισερχόμενου αγρότη και εργάτη γης (ν. 2520/1997).
14. Την αναγκαιότητα, τη λειτουργικότητα και την κατά
παρέκκλιση δόμηση γεωργοκτηνοτροφικών κτισμάτων
και τη θεώρηση των τοπογραφικών και αρχιτεκτονικών
διαγραμμάτων τους.
15. Την αναγκαιότητα και τη λειτουργικότητα κατασκευής λιθόκτιστης κεραμοσκεπούς αποθήκης μέχρι
15 τ.μ. χωρίς έκδοση οικοδομικής άδειας.
16. Την αναγκαιότητα περίφραξης οπωρώνων και νέων
φυτειών.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 197
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 197/15.01.2024
17. Το δικαίωμα απόκτησης Αγροτικού Μηχανήματος Πολλαπλής Χρήσης (ΑΜΠΧ) σύμφωνα με τις δια-
τάξεις της υπ’ αρ. 112740/8-2-1988 (Β’ 74) υπουργικής
απόφασης.
18. Το χαρακτήρα της παραγωγικότητας γεωργικής
γης (υψηλής ή μη υψηλής παραγωγικότητας) και το
επιτρεπτό του προορισμού χρήσης γεωργικής, μη δασικής έκτασης για την άσκηση δραστηριότητας, την
εγκατάσταση έργου και την επέκταση πολεοδομικών
σχεδίων, σύμφωνα με τις διατάξεις του άρθρου 56 του
ν. 2637/27-8-98 (Α’ 200) όπως ισχύει, κατόπιν χωροταξικής και περιβαλλοντικής γνωμοδότησης της οικείας
Περιφερειακής Επιτροπής Χωροταξίας και Περιβάλλοντος (Π.Ε.ΧΩ.Π.).
19. Την εφαρμογή του Μέτρου «Καθεστώς ενισχύσεων
για επενδύσεις στις γεωργικές εκμεταλλεύσεις».
20. Την εφαρμογή μέτρων γεωργοπεριβαλλοντικών
δράσεων για την καταβολή οικονομικών ενισχύσεων
στους δικαιούχους αγρότες.
21. Τη χορήγηση δικαιώματος φύτευσης, αναφύτευσης, μεταβίβασης δικαιώματος αναφύτευσης αμπέλου
και άδειας αναφύτευσης αμπελώνα.
22. Τις βεβαιώσεις εγγραφής στο αμπελουργικό και
ελαιοκομικό μητρώο από τα στοιχεία της τηρούμενης
βάσης δεδομένων της Υπηρεσίας.
23. Την εφαρμογή προγραμμάτων δωρεάν διανομής
τροφίμων και προϊόντων φυτικής παραγωγής που αποσύρονται από την αγορά.
24. Τη θεώρηση των καταστάσεων τεχνικών και λογιστικών στοιχείων των αγροτικών εκμεταλλεύσεων του
Δικτύου Γεωργικής Λογιστικής και Πληροφόρησης.
25. Τη θεώρηση των καταστάσεων στατιστικών
στοιχείων της φυτικής και ζωικής παραγωγής.
26. Την θεώρηση συμβάσεων καλλιέργειας ενεργειακών φυτών.
27. Την έγκριση, εγγραφή, αλλαγή ή παύση παραγωγής ή/και κυκλοφορίας ζωοτροφών αναφερόμενη σε
εγκαταστάσεις και δραστηριότητες ενδιάμεσων του
τομέα της διατροφής των ζώων σύμφωνα με τον Κανονισμό 183/2005 του Ευρωπαϊκού Κοινοβουλίου και του
Συμβουλίου.
28. Τον έλεγχο ταξινόμησης σφαγίων βοοειδών.
29. Τον έλεγχο εισαγομένων και εξαγομένων ζωοτροφών και τον ποιοτικό έλεγχο σε παρασκευαστήρια και
καταστήματα πώλησης ζωοτροφών.
30. Την χορήγηση αδείας εγκατάστασης κτηνοτροφικής εγκατάστασης, ανάκλησης, ανανέωσης, τροποποί-
ησης, μεταβίβασης αυτής και την λήψη αποφάσεων και
επιβολής διοικητικών κυρώσεων του ν. 4056/2012 «Ρυθμίσεις για την Κτηνοτροφία και τις κτηνοτροφικές εγκα-
ταστάσεις και άλλες διατάξεις» όπως εκάστοτε ισχύει.
31. Την εφαρμογή του προγράμματος βελτίωσης της
παραγωγής και εμπορίας μελιού.
32. Τις εισηγήσεις προς τη Διεύθυνση Αγροτικής
Οικονομίας της Περιφέρειας Θεσσαλίας για την κατάρτιση πολυετών και ετησίων προγραμμάτων Αλιευτικής
Ανάπτυξης.
33. Τη θεώρηση καταστάσεων πληρωμής και παρακολούθησης λειτουργίας επενδυτικών σχεδίων εσωτερικών
υδάτων σε εφαρμογή προγραμμάτων οικονομικών ενισχύσεων (Μέτρων ΕΠΑΛ και ΕΠΑΛΘ) και κάθε αναπτυ-
ξιακού προγράμματος.
34. Εισηγήσεις αναφορικά με την κατασκευή, τον εκσυγχρονισμό αλιευτικών καταφυγίων ή εγκαταστάσεων
έργων που κατασκευάζονται σε παρακείμενη χερσαία
περιοχή (αποθήκες υδατοκαλλιεργητικών μονάδων, συσκευαστήρια και εγκαταστάσεις μεταποιητικών μονάδων).
35. Την έγκριση έκδοσης και ανανέωσης επαγγελματικών αδειών αλιείας σκαφών στα εσωτερικά ύδατα.
36. Τη χορήγηση άδειας αλιείας γόνου και των λοιπών
υδροβίων οργανισμών.
37. Την απόφαση εφαρμογής του προγράμματος ανάπτυξης των ιχθυοκαλλιεργειών με την έγκαιρη και επαρ-
κή παραγωγή του αναγκαιούντος γόνου ιχθυδίων για
τον εφοδιασμό με αυτόν των ενδιαφερομένων ιδιωτών
πεστροφοκαλλιεργητών.
38. Την απόφαση αυξομείωσης των συμβατικών δόσεων μίσθωσης ιχθυοτροφείου σε ιδιώτες.
39. Τη χορήγηση αδειών ίδρυσης συσκευαστηρίων
νωπών αλιευμάτων και εργαστηρίων συσκευασίας και
μεταποίησης κατεψυγμένων αλιευμάτων.
40. Τη συγκρότηση επιτροπής διενέργειας εξετάσεων
για χορήγηση πτυχίων γεωργικών μηχανημάτων.
41. Τη συγκρότηση επιτροπής ελέγχου γεωργικών
μηχανημάτων και αχρήστευσης κρατικών πινακίδων.
42. Τη συγκρότηση επιτροπής καταστροφής φακέλων
πτυχιούχων χειριστών γεωργικών μηχανημάτων.
43. Τη χορήγηση και θεώρηση αδειών οδήγησης γεωργικών μηχανημάτων.
44. Τη χορήγηση δελτίων ταξινόμησης, αδειών κυκλοφορίας, θεωρήσεις και βεβαιώσεις κατοχής γεωργικών
μηχανημάτων.
45. Τη θεώρηση των καταστάσεων παραλαβής έργων
αγροτικού εξηλεκτρισμού.
46. Τις απαντήσεις αιτήσεων και εγγράφων πολιτών
και Υπηρεσιών, αναφερόμενες σε θέματα, που αφορούν
αρμοδιότητες της Διεύθυνσης Αγροτικής Οικονομίας.
47. Τη χορήγηση βεβαιώσεων και πιστοποιητικών
αρμοδιότητας της Διεύθυνσης Αγροτικής Οικονομίας
της Περιφερειακής Ενότητας, βάσει των στοιχείων που
τηρούνται σε αυτή.
48. Τον ορισμό υπολόγων στα πλαίσια διαχείρισης ειδικών λογαριασμών είτε για τον έλεγχο της καταβολής
ηλεκτρονικών παραβόλων και τελών είτε για την είσπραξη των μη ηλεκτρονικών παραβόλων και τελών προς
απόδοση των εσόδων από αυτά.
49. Την ανάθεση και την κατανομή καθηκόντων στους
υπαλλήλους κατά Τμήμα της οικείας Διεύθυνσης, καθώς
και τη χρέωση σε αυτούς αιτήσεων, εγγράφων κ.λπ. προς
χειρισμό και την παραπομπή στο αρχείο υποθέσεων,
που έχουν διεκπεραιωθεί ή για τις οποίες δεν απαιτείται ενέργεια.
50. Την έγκριση μετακίνησης εντός και εκτός έδρας
των υπαλλήλων για εκτέλεση υπηρεσίας εντός των ορίων
της οικείας Περιφερειακής Ενότητας.
51. Τα αιτήματα διάθεσης υπηρεσιακών αυτοκινήτων
για τις υπηρεσιακές ανάγκες μετακίνησης εντός και εκτός
έδρας των ενδιαφερόμενων υπαλλήλων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 197/15.01.2024
52. Τη χορήγηση ή ανάκληση των πάσης φύσεως
αδειών των υπαλλήλων της οικείας Διεύθυνσης Αγροτικής Οικονομίας, πλην των ειδικών αδειών, αδειών άνευ
αποδοχών, αδειών μητρότητας, αδειών διευκολύνσεων υπαλλήλων με οικογενειακές υποχρεώσεις, αδειών
εξετάσεων, καθώς και αυτών για τις οποίες απαιτείται
απόφαση Υπηρεσιακού Συμβουλίου.
53. Την έγκριση και την προώθηση των δικαιολογητικών των δαπανών διαφόρων αποζημιώσεων και απολα-
βών του προσωπικού της οικείας Διεύθυνσης Αγροτικής
Οικονομίας (οδοιπορικών, υπερωριών κ.λπ.) πλην της
τακτικής μισθοδοσίας.
54. Πράξεις, αποφάσεις, έγραφα και καταστάσεις οι
οποίες προβλέπονται σε διατάξεις νόμων, ΥΑ, Κ.Υ.Α. και
σχετικές εγκυκλίους να εκδίδουν οι Διευθύνσεις Αγροτικής Οικονομίας και Κτηνιατρικής ή οι Διευθύνσεις Αγρο-
τικής Οικονομίας των Περιφερειακών Ενοτήτων, για τα
οποία δεν εκχωρήθηκε η δυνατότητα προς υπογραφή
‘Με εντολή Περιφερειάρχη’ με την παρούσα απόφαση
ΙΙ. Εξουσιοδοτούμε τους Προϊσταμένους των Τμημάτων της Διεύθυνσης Αγροτικής Οικονομίας Περιφερει-
ακής Ενότητας Καρδίτσας, να υπογράφουν «Με εντολή
Περιφερειάρχη» έγγραφα και αποφάσεις που αφορούν
τα παρακάτω:
Α. Τον Προϊστάμενο του Tμήματος Προστασίας Φυτών,
Ποιοτικού και Φυτοϋγειονομικού Eλέγχου
1. Τη χορήγηση φυτοϋγειονομικών διαβατηρίων.
2. Την αποστολή δειγμάτων στα Πιστοποιημένα Εργαστήρια και Περιφερειακά Κέντρα Προστασίας Φυτών,
Ποιοτικού και Φυτοϋγειονομικού Ελέγχου.
Β. Τον Προϊστάμενο του Tμήματος Φυτικής Παραγωγής
1. Τη βεβαίωση καταλληλότητας έκτασης για γεωργική ή/και κτηνοτροφική εκμετάλλευση (άρθρο 13 του
ν. 634/1977).
Γ. Τον Προϊστάμενο του Tμήματος Ζωικής Παραγωγής
1. Την αποστολή δειγμάτων ζωοτροφών στο ΕΕΚΥΖ.
Δ. Τον Προϊστάμενο του Τμήματος Αλιείας
1. Τη βεβαίωση για την έκδοση αδείας παραγωγού
πωλητή υπαίθριου εμπορίου προϊόντων αλιείας.
Ε. Τον Προϊστάμενο του Τμήματος Γεωργικών Μηχανημάτων και Αγροτικού Εξηλεκτρισμού
1. Την έκδοση γεωργοτεχνικών και γεωργοοικονομικών δελτίων για ηλεκτροδότηση αγροτικών εγκαταστά-
σεων (αρδευτικών, πτηνοκτηνοτροφικών, θερμοκηπιακών, κ.α.).
ΣΤ. Τον Προϊστάμενο του Τμήματος Διοικητικής και
Γραμματειακής Υποστήριξης και τους υπευθύνους των
Γραφείων Αγροτικής Οικονομίας
1. Τη θεώρηση διοικητικών εγγράφων με την ένδειξη
«ακριβές αντίγραφο» και τη βεβαίωση του γνησίου
της υπογραφής συναλλασσόμενων με την Υπηρεσία
πολιτών.
III. Ειδικά θέματα
Οι Προϊστάμενοι των Διευθύνσεων και των Τμημάτων
δύναται να φέρουν προς υπογραφή θέματα σοβαρά
και ιδιαίτερης σημασίας στα ανώτερα αυτών ιεραρχικά
όργανα.
Η ισχύς της παρούσας αρχίζει από την ημερομηνία
δημοσίευσής της στην Εφημερίδα της Κυβερνήσεως.
Από την ημερομηνία αυτή παύει να ισχύει κάθε προγενέστερη σχετική απόφαση κατά το μέρος που αφορά το
αντικείμενο του θέματος της παρούσας.
Η παρούσα απόφαση δεν προκαλεί δαπάνη σε βάρος
του προϋπολογισμού του Κράτους ή της Περιφέρειας
Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Καρδίτσα, 10 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 197/15.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200197.pdf | Tokens: 14345]